Document ID: 32006R0039

UREDBA KOMISIJE (ES) št. 39/2006
z dne 12. januarja 2006
o razveljavitvi Uredbe (ES) št. 1282/2001 glede skrajnega roka za predložitev prijav pridelka in proizvodnje za tržno leto 2005/2006
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1), in zlasti člena 73 Uredbe,
ob upoštevanju naslednjega:
(1)
Člen 11(1) Uredbe Komisije (ES) št. 1282/2001 (2) določa, da pridelovalci predložijo prijave pridelka in proizvodnje najpozneje do 10. decembra zaradi pravočasnega ugotavljanja obsega proizvodnje vina v Skupnosti.
(2)
V eni državi članici je bil ravnokar uveden računalniško podprt postopek predložitve prijav. Večina pridelovalcev mora predložiti prijave pri lokalnih enotah za podporo kmetom. Ker se morajo te enote hkrati ukvarjati z odpiranjem elektronskih datotek za prijave, posodobitvijo prijav površine in sheme enotnega plačila, ki se uporablja prvo leto, ne morejo pred skrajnim rokom obravnavati vse dokumentacije vseh pridelovalcev.
(3)
Da bi rešili ta problem, za katerega pridelovalci niso odgovorni, in da bi se izognili nepravičnim kaznim za pridelovalce, je treba tem pridelovalcem podaljšati skrajni rok za predložitev prijav pridelka in proizvodnje.
(4)
Ukrepi, predvideni s to uredbo, so v skladu z mnenjem Upravljalnega odbora za vino -
SPREJELA NASLEDNJO UREDBO:
Člen 1
Z odstopanjem od člena 11(1) Uredbe (ES) št. 1282/2001 se prijave iz členov 2 in 4 navedene uredbe za tržno leto 2005/2006 lahko predložijo do 25. januarja 2006.
Člen 2
Ta uredba začne veljati na dan objave v Uradnem listu Evropske unije.
Uporablja se od 10. decembra 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. januarja 2006

Labels: 17
7
6
12
15